钦定古今图书集成/理学汇编/学行典/第174卷 > 吴悌〈子仁度〉
## 钦定古今图书集成/理学汇编/学行典/第174卷 > 吴悌〈子仁度〉

按《明外史吴悌传》：“悌字思诚，金谿人。嘉靖十一年进
士。除乐安知县，调繁宣城，征授御史。十六年，应天府
进试录，考官评语失书名，诸生答策多讥时政。帝怒，
逮考官。谕德江汝璧、洗马欧阳衢诏狱，府尹孙懋等
下南京法司，停举子会试。汝璧、衢贬官，懋等还职。悌
为举子求宽，坐下诏狱。寻得释，出视两淮盐政。海溢”，
没通、泰民庐，悌先发漕赈之，而后奏闻。寻引疾归。还
朝，按河南伊王典楧骄横惮悌，《遗书》称为友。悌。报曰：
“殿下，天子亲藩，非悌所敢友。悌，天子宪臣，非殿下所
得友。”王愈惮之。夏言、严嵩当国，与悌乡里，常谒言。众
见言新服宫袍，竞前誉之。悌却立不进。言问故，徐曰：
“俟谈少闲，当以政请。”言为改容。及嵩擅政，悌恶之，引
疾家居垂二十年。嵩败，起故官。一岁中累迁至南京
大理卿。时吴岳、胡松、毛恺并以耆俊为卿贰，与悌称
“南都四君子。”隆庆元年就迁刑部侍郎。明年卒。悌为
王守仁学，然清修果介，反躬自得为多。万历中，子仁
度请恤，吏部尚书孙丕扬曰：“悌理学名臣，不宜循常
格。”遂用黄孔昭例，赠礼部尚书，谥“文庄。”乡人建祠，与
陆九渊、吴澄、吴与弼、陈九川并祀，曰“五贤祠。”学者称
“疏山先生